Վահագն Ալեքսանյան

**Վահագն Հովիկի Ալեքսանյան** (), հայ արաբագետ, կուսակցական, քաղաքական գործիչ, «Քաղաքացիական պայմանագիր» կուսակցության անդամ և ՔՊ վարչության փոխնախագահ, Հայաստանի 7-րդ («Իմ քայլը» դաշինքից) և 8-րդ («ՔՊ» կուսակցությունից) գումարումների Ազգային ժողովի պատգամավոր։

## Կրթություն
Ավարտել է Երևանի Խաչիկ Դաշտենցի անվան 114 դպրոցը։

2017-2018 թվականներին մասնակցել  է Հորդանանի պետական համալսարանի արաբերենի ուսուցման դասընթացին (Հորդանանի Հաշիմյան Թագավորություն)։

2019 թվականին ավարտել է Երևանի Պետեկան Համալսարանի արևելագիտության ֆակուլտետն ու ստացել արաբագետի որակավորումը։
## Կուսակցական գործունեություն

2019-2021 թվականներին եղել է «Քաղաքացիական պայմանագիր» կուսակցության հանրային կապերի համակարգող, 2021 թվականից կատարել է այդ աշխատանքը հասարակական հիմունքներով։

2022 թվականին «Քաղաքացիական պայմանագիր» կուսակցության 6-րդ համաժողովի ժամանակ ընտրվել է Վարչության անդամ, ապա՝ Վարչության փոխնախագահ։

## ՀՀ Ազգային ժողովի պատգամավոր
2021 թվականի ապրիլի 6-ին ընտրվել է ՀՀ Ազգային ժողովի 7-րդ գումարման պատգամավոր՝ «Իմ քայլը» կուսակցությունների դաշինքի համապետական ընտրական ցուցակով։ Եղել է ՀՀ ԱԺ ֆինանսավարկային եւ բյուջետային հարցերի մշտական հանձնաժողովի անդամ։

2021 թվականի հունիսի 20-ին Հայաստանի Հանրապետության Ազգային ժողովի 8-րդ գումարման պատգամավոր է ընտրվել «Քաղաքացիական պայմանագիր» կուսակցության համապետական ընտրական ցուցակով։ Հանդիսանում է Ազգային ժողովի պաշտպանության եւ անվտանգության հարցերի մշտական հանձնաժողովի անդամ։

## Աշխատանքային գործունեություն

2018 թվականին Վահագն Ալեքսանյանը որպես մենեջեր աշխատել է «Nacho Apart Hotel» հյուրանոցում։

## Քննադատական և հանրահռչակված միջադեպեր
Վահագն Ալեքսանյանի անունը հանրությանը առավել հայտնի դարձավ այն բանից հետո, երբ նա իր կուսակից, ԱԺ պատգամավոր Սոֆիա Հովսեփյանին համեմատեց «Նիկոլի ուսապարկի» հետ։ Իսկ պատգամավոր դառնալուց հետո Վահագն Ալեքսանյանը լայնորեն լուսաբանվեց խորհրդարանում ընդդիմադիր պատգամավորին ոտքով հարվածելուց հետո։

2021 թվականի օգոստոսի 25-ին Քաղաքացիական պայմանագիր կուսակցությունից Ազգային ժողովի պատգամավոր Վահագն Ալեքսանյանը նիստի ընթացքում խորհրդարանի դահլիճում իր կուսակիցների հետ հարձակվել է ընդդիմադիր պատգամավոր Վահե Հակոբյանի վրա և ոտքով հարվածել նրան։

Համաձայն մամուլի հրապարակումների՝ «Բարգավաճ Հայաստան» կուսակցության նախագահի Գագիկ Ծառուկյանը մարզերի բնակիչների համար բարեգործական միջոցառման շրջանակներում մեծ քանակությամբ ալյուր ու այլ սննունդ է ուղարկել մարզեր, կուսակցության երիտասարդ աջակից Վահագն Ալեքսանյանն ու իր մի քանի ընկերները իրենց համակարգողի հետ յուրացրել են գյուղացիների համար նախատեսված մեկ բեռնատար ալյուրը։

## Այլ տեղեկություններ
2014-2016 թվականներին պարտադիր զինվորական ծառայության է զինվորագրվել Հայաստանի Հանրապետության զինված ուժերում, ունի սերժանտ զինվորական կոչում։ 2023 թվականին, խոսելով իր զինվորական ժամկետային ծառայության մասին, Վ․Ալեքսանյանը Հայաստանի Ազգային ժողովի ամբիոնից հայտարարել է, որ ծառայության ժամանակ «մայկա-տռուսիկ» չեն տվել՝ մեղադրելով այդ ժամանակվա պաշտպանության նախարար Սեյրան Օհանյանին։ Այս հայտարարությունը լայն արձագանք գտավ հանրային տիրույթում։ 2025 թվականի ապրիլի 15-ին Հայաստանի Ազգային ժողովի ամբիոնից Վ․Ալեքսանյանը, ի պատասխան «մայկա-տռուսիկ» չունենալու մասին շրջանառվող հումորային հրապարակումների, հայտարարել է «Ես բանակում ներքնաշոր ունեցել եմ»։

2018 թվականին Վահագն Ալեքսանյանն աշխատել է «Nacho Apart Hotel» հյուրանոցում որպես մենեջեր։

## Ծանոթագրություններ

## Արտաքին հղումներ
* Վահագն Ալեքսանյանը և Գևորգ Պապոյանը նշանակվել են ՔՊ վարչության նախագահի տեղակալներ. մամուլի հաղորդագրություն

Կատեգորիա:ՀՀ Ազգային ժողովի պատգամավորներ
Կատեգորիա:Հայ-ռուսական (սլավոնական) համալսարանի շրջանավարտներ
Կատեգորիա:Հայ արևելագետներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ